बॉलीवुड एक्टर ने करोड़पति सांसदों पर साधा निशाना, बोले- इन सांसदों से 246 साल पीछे हैं आम आदमी...  
बॉलीवुड एक्टर ने किया ट्वीट
करोड़पति सांसदों पर किया ट्वीट
आम जनता को दिखाया आईना
बॉलीवुड एक्टर कमाल आर खान (Kamaal R Khan) ने लोकसभा चुनाव के नतीजों के मौके पर राजनीति पर कभी टिप्पणी न करने की बात कही थी, और इसके साथ ही केआरके ने पांच कसमें भी खाई थीं. हालांकि कमाल आर खान (Kamaal R Khan) बीच-बीच में राजनीति पर ट्वीट कर ही जाते हैं. कमाल आर खान ने लोकसभा चुनाव जीतकर संसद पहुंचे सांसदों को लेकर ट्वीट किया है और कमाल आर खान (KRK) का ये ट्वीट सोशल मीडिया पर खूब पढ़ा भी जा रहा है. कमाल आर खान (Kamaal R Khan) ने करोड़पति सांसदों पर तंज कसा है और आम आदमी को बताया है कि उन्हें कितने साल लगेंगे उनके बराबर पहुंचने में. 

Our 80% Members of parliament are having min 50Cr wealth. And one normal person is 246 years behind than a politician for the income. Fair enough!

बॉलीवुड एक्टर कमाल आर खान  (Kamaal R Khan) ने ट्वीट किया हैः 'हमारे 80 फीसदी सांसदों के पास कम से कम 50 करोड़ रुपये की संपत्ति है. इस आय के लिए एक आम आदमी सांसद से 246 साल पीछे हैं. एकदम सही!' इस तरह कमाल आर खान ने मौजूदा संसद को लेकर अपनी राय रखी है और आम जनता को आईना दिखाने का भी काम किया है. केआरके वैसे भी सोशल मीडिया पर अपनी बेबाकी के लिए पहचाने जाते हैं. 
बता दें कि कमाल आर खान (Kamaal R Khan) ने बॉलीवुड में 'देशद्रोही' फिल्म बनाई है और वे 'बिग बॉस  (Bigg Boss)' में भी नजर आ चुके हैं. वैसे भी कमाल आर खान अपनी बेबाकी के लिए सोशल मीडिया पर खास पहचान रखते हैं. कमाल आर खान भारत में अपने मताधिकार का इस्तेमाल करने के लिए विदेश से वोट डालने आए थे, और उन्होंने इसकी फोटो सोशल मीडिया पर पोस्ट भी की था.